05/12/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Bases da convocatoria para a participación na programación da rede cultural da Deputación da Coruña para o ano 2015

BASES DA CONVOCATORIA PARA A PARTICIPACIÓN NA PROGRAMACIÓN DA REDE CULTURAL DA DEPUTACIÓN DA CORUÑA PARA O ANO 2015.1.- LÍNEAS XERAIS 1.1.- Finalidade e obxecto. Co obxecto de contribuir á difusión e á promoción da música, o folclore, o teatro, a danza e demais manifestacións artísticas na provincia, facilitando o coñecemento das actividades que, neste ámbito, se están a producir, e o seu achegamento aos nosos concellos, a Deputación da Coruña convoca os seguintes programas con cargo á aplicación orzamentaria 0612/335A/22609: 1.2. Tramitación A tramitación dos programas desta convocatoria será de xeito telemático. Este tipo de tramitación afectará as fases de inscripción de grupos, solicitude de actuacións e xustificación; incluiránse en cada unha delas, as notificacións e as comunicacións, os requerimentos de información e documentación, e os envíos de documentación que foran necesarios para tramitar os expedientes, agás a sinatura convenios.2.- PARTICIPANTES 2.1.- Para realizar actuacións Poderán participar nos programas as agrupacións e persoas físicas que realicen algunha actividad artística que se inclúen dentro das seguintes categorías, que teñan domicilio fiscal en calquera concello da provincia: CATEGORÍA NON PROFESIONAL: CATEGORÍA PROFESIONAL: Non poderán participar grupos infantís cuxos compoñentes sexan menores de 13 anos, agás as corais.2.2.- Para recibir actuacións. CONCELLOS: Poderán solicitar actuacións tódolos concellos da provincia que desexen acollerse a esta convocatoria. ENTIDADES: Poderán solicitar actuacións dos grupos incluídos no XXXII Programa de música e teatro para grupos non profesionais as entidades sen ánimo de lucro da provincia, xurídicamente constituídas, e que teñan entre as súas finalidades a promoción da cultura.3.- CONDICIÓNS. As actuacións incluídas nestes programas realizaranse no ámbito territorial da provincia da Coruña durante todo o ano 2015. Os participantes no XXXII Programa de música e teatro para grupos non profesionais deberán realizar as actuacións fora do termo municipal no que estean radicados. Como norma xeral, as actuacións serán públicas e gratuítas e non poderán ser utilizadas en actos privados. Só no caso daqueles concellos que así o teñan establecido, poderán cobrar entradas, cos importes que correspondan a este tipo de actuacións. O importe recadado quedará a beneficio do concello. As actuacións que se poden solicitar son as seguintes: A prioridade de preferencia dos concellos virá establecida polo orden de petición. As entidades poderán solicitar só unha actuación do XXXII Programa de música e teatro para grupos non profesionais 3.1.- Contratación das actuacións. A Deputación atribúe aos concellos participantes a contratación das actuacións dos grupos, compañías e intérpretes que se lles adxudiquen, que se realizará de conformidade co R. D. Lexislativo 3/2011, de 14 de novembro, polo que se aproba o texto refundido da lei de contratos do sector público. A Deputación contratará as actuacións de grupos non profesionais concedidas ás entidades.3.2.- Cachés das actuacións. Os importes terán os impostos incluídos, non poderán ser modificados e serán invariables durante a vixencia desta convocatoria. Categoría non profesional: XXXII Programa de música e teatro para grupos non profesionais: • Grupos ata de 5 membros: Máximo 300 €/actuación • Grupos entre 6 e 10 membros: Máximo 500 €/actuación • Grupos entre 11 e 20 membros: Máximo 700 €/actuación • Grupos entre 21 e 30 membros: Máximo 900 €/actuación • Grupos de máis de 30 membros: Máximo 1.100 €/actuación Categoría profesional: O caché será fixado libremente polas compañías e intérpretes. As compañías e intérpretes terán que diferenciar o importe do caché da obra e o importe do equipamento técnico necesario para a súa realización; este non se aboará no caso de que sexa aportado polo concello.3.3 Porcentaxes de pagamento. Concellos: - En concellos de menos 5.000 habitantes Concellos: 30% do importe da actuación Deputación: 70% do importe da actuación - En concellos entre 5.001 e 15.000 habitantes: Concellos: 50% do importe da actuación Deputación: 50% do importe da actuación - En concellos de máis de 15.001 habitantes: Concello: 60% do importe da actuación Deputación: 40% do importe da actuación Entidades: No caso de que o solicitante da actuación sexa unha entidade sen ánimo de lucro, as porcentaxes de pagamento da actuación serán as seguintes: Entidade: 50% do importe da actuación Deputación: 50% do importe da actuación 3.4.- Obrigas dos grupos e intérpretes. a.- Tendo en conta que a tramitación será telemática: − · A entidade deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a dito enderezo. Excepcionalmente se poderá modificar o enderezo inicial coa obriga de notificar a dita circunstancia á Deputación. · Dispoñer dun certificado dixital: − a persoa que ocupe a Presidencia da entidade ou o Administrador da empresa − a persoa que represente á entidade perante a Deputación (se é distinta ao anterior) b.- Realizar as actuacións nos lugares previstos. c.- Aboar os gastos de transporte e seguros do equipo de actuación e material, gastos de persoal, impostos e Seguridade Social. d.- Expedir facturas legáis polas actuacións realizadas e, se é o caso, a que corresponda do equipamento técnico necesario para a realización da actuación. e.- Aportar todo o equipo técnico necesario para poder facer a actuación (piano, equipo de son.). f.- Repoñer o local ao estado no que o atoparon.3.5.- Obrigas dos concellos e das entidades solicitantes das actuacións: a.- Tendo en conta que a tramitación será telemática: − · A entidade deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a dito enderezo. Excepcionalmente se poderá modificar o enderezo inicial coa obriga de notificar a dita circunstancia á Deputación. · Dispoñer dun certificado dixital: − a persoa que ocupe a Presidencia da entidade − a persoa que represente á entidade perante a Deputación (se é distinta ao anterior) b.- Proporcionar locáis axeitados para a realización das actuacións, de forma gratuíta. c.- Organizar as actuacións velando polo seu correcto desenvolvemento, proporcionando o persoal de vixilancia que se precise. d.- Poñer a disposición dos grupos o persoal necesario para axudar á carga e descarga do material nos lugares das actuacións; esta condición non será imprescindible no Programa de música e teatro para grupos non profesionais. e.- Realizar a publicidade das actuacións f.- Cubrir mediante póliza de seguro os riscos de accidentes así coma os de responsabilidade civil que se poidan derivar da realización das actuacións. g.- Expedir documentos acreditativos da realización das actuacións recibidas: declaración, certificación ou calquera outro no que se acredite a realización da actuación. h.- No caso dos concellos contratar as actuacións que teñan adxudicadas. i.- Aboar aos grupos a porcentaxe do importe da actuación que lle corresponda; no caso de entidades, o pago deberá terse realizado no prazo de dous meses dende que o grupo presente a factura. A Deputación poderá requerir a presentación dos documentos que xustifiquen o citado pago. k.- Someterse ás actuacións de comprobación da Deputación, así como calquera outras de comprobación e control financeiro que podan realizar os órganos de control competentes. m.- Aboar os gastos correspondentes á Sociedade Xeral de Autores de España. m.- Facer publicidade de que a actuación pertence a programación da Rede Cultural da Deputación. Ésta poderá, se o considera necesario, solicitar a xustificación da dita publicidade.3.6.- Obrigas da Deputación: a.- Aboar a publicidade que a Deputación decida realizar. b.- No caso das actuacións adxudicadas aos concellos, transferirlles o importe das actuacións, de acordo coas porcentaxes establecidas na base 3.3. c.- No caso das actuacións adxudicadas ás entidades e, de conformidade co establecido no parágrafo segundo da base 3.1, transferir aos grupos o importe do caché das actuacións, de acordo coas porcentaxes establecidas na base 3.3. En ningún caso, a Deputación aboará a porcentaxe que lle corresponda aboar ás entidades ou concellos adxudicatarios das actuacións. d.- A Deputación aboará ao grupo a súa porcentaxe, sempre que se acredite a realización da actuación, aínda no caso de que houbera algún incumprimento de carácter formal por parte da entidade solicitante da actuación.4.- DOCUMENTACIÓN.4.1.- Grupos e intérpretes: As agrupacións e intérpretes que desexen participar nesta convocatoria deberán presentar a súa solicitude por métodos telemáticos, a través da páxina web da Deputación: www.dicoruna.es Grupos Non Profesionais: a.- Tarxeta do NIF da entidade (agás grupos de titularidade municipal). b.- Tarxeta do NIF do representante (agás grupos de titularidade municipal). c.- Certificación dos datos bancarios, segundo modelo oficial da Deputación (agás grupos de titularidade municipal). d.- Nomeamento do representante para as súas relacións coa Deputación (os grupos de titularidade municipal, soamente resolución ou acordo de solicitude do concello). e.- Estatutos da entidade titular do grupo. f.- Declaración do representante de non estar incurso en causas de incompatibilidade ou incapacidade para contratar coa Administración e de aceptación das bases da convocatoria. g.- Declaración de estar ao corrente das obrigas tributarias e coa Seguridade Social. h.- Documentación técnica da actuación, (ficha técnica das obras, condicións mínimas para as actuacións, etc.). i.- Caché da actuación de acordo cos importe sinalados na base 3.2. No cachet se consideran incluídos todo os gastos e impostos. l.- Autorización para que a Deputación poda obter as certificacións da Axencia Estatal da Administración Tributaria e da Tesourería da Seguridade Social nas que se acredite que o grupo ou intérprete está ao corrente nas súas obrigas tributarias e coa Seguridade Social no momento de recoñecer as obrigacións e ordear os pagos das actuacións. A documentación sinalada nos apartados a, b, c, e non terá que ser presentada se xa se presentou en anos anteriores, e non houbo variación nela. Compañías Profesionais: a.- Tarxeta do N. I. F. b.- Tarxeta do N. I. F. do representante c.- Escrituras da entidade d.- Designación de representante e.- Declaración do representante de non estar incurso en causas de incompatibilidade ou incapacidade para contratar coa Administración e de aceptación das bases da convocatoria. f.- Declaración de estar ao corrente das obrigas tributarias e coa Seguridade Social. g.- Documentación técnica da actuación, (ficha técnica das obras, condicións mínimas para as actuacións, etc.). h.- Caché da actuación cos impostos e gastos incluídos. A documentación sinalada nos apartados a, b, c non terá que ser presentada se xa se presentou en anos anteriores, e non houbo variación nela.4.2.- Concellos e entidades solicitantes das actuacións: a.- Tarxeta do CIF (agás concellos). b.- Póliza de seguro que cubra os riscos de accidente, así como os de responsabilidade civil que se poida derivar da realización das actuacións. (agás concellos). Esta póliza deberá presentarse no momento da sinatura dos convenios. A non presentación da póliza terá como efecto a anulación da concesión da actuación e, polo tanto, o convenio non poderá ser asinado. c.- Compromiso de facer fronte ás obrigas económicas derivadas destes programas. d.- Declaración do representante de non estar incurso en causas de incompatibilidade ou incapacidade para contratar coa Administración, e de aceptación das bases da convocatoria. e.- No caso dos concellos: declaración de estar ao corrente das obrigas tributarias, coa Deputación e coa Seguridade Social. f.- No caso dos concellos: autorización para que a Deputación poda obter as certificacións da Axencia Estatal da Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social no momento de recoñecer as obrigacións e ordear os pagos das actuacións. g.- No caso dos concellos: A Deputación poderá solicitar informe sobre o número de asistentes ás actuaciones incluídas na Rede Cultural 2014. O defecto, erro ou ausencia na presentación da documentación á que se refire esta base 4 deberá ser subsanado no prazo de dez días naturais dende a recepción do requirimento, transcorrido dito prazo sen atender o requierimento entederase que o interesado desiste na súa petición 5.- LUGAR E PRAZOS DE PRESENTACIÓN DE SOLICITUDES. As solicitudes presentaranse de xeito telemático, a través da páxina web da Deputación da Coruña: www.dicoruna.es. A presentación telemática producirá plenos efectos xurídicos, sempre que a solicitude sexa presentada dentro do prazo establecido.5.1.- Grupos e intérpretes: Os grupos e intérpretes que desexen participar nesta convocatoria, deberán presentar a súa solicitude no prazo seguinte: 5.2.- Concellos e entidades solicitantes das actuacións: Unha vez recibidas as ofertas dos grupos, a Deputación, mediante resolución da presidencia, aprobará a inclusión dos espectáculos presentados que cumpran os requisitos establecidos na convocatoria. A información destes espectáculos, cos programas e condicións técnicas requiridas de cada actuación publicaránse na páxina web da Deputación ( www.dicoruna.es ). Os concellos e entidades da provincia deberán presentar as solicitudes de actuacións por métodos telemáticos, a través da páxina web da Deputación: www.dicoruna.es, no prazo sinalado mediante anuncio publicado no Boletín Oficial da Provincia. Este prazo non será inferior a vinte días naturais.6.- RESOLUCIÓN DOS PROGRAMAS. A resolución dos programas ten tres fases: 6.1.- Primeira fase: Inclusión de espectáculos Logo de rematar o prazo de inscripción de grupos e intérpretes nos distintos programas desta convocatoria, a súa inclusión realizarase mediante resolución da presidencia, logo do informe de intervención.6.2.- Segunda fase: Adxudicación das actuacións A adxudicación das actuacións realizarase mediante resolución da Presidencia; requerirase informe da comisión técnica e proposta da Mesa de Contratación, agás naqueles contratos que teñan o carácter de contratos menores. Os criterios para a adxudicación das actuacións serán os seguintes: - Interese do solicitante en contar coa actuación: ata 60 puntos. Terase en conta a estes efectos a prioridade sinalada na petición, de acordo coa seguinte ponderación: 1ª prioridade: entre 16 e 25 puntos.2ª prioridade: entre 11 e 15 puntos.3ª prioridade: entre 6 e10 puntos.4ª prioridade: entre 4 e 5 puntos.5ª prioridade: entre 2 e 3 puntos. A partir da 6ª prioridade, ou sen prioridade: ata 2 puntos. - Distribución das actuacións entre os grupos e intérpretes: ata 30 puntos. Despóis da puntuación das solicitudes de acordo co criterio anterior, e coa finalidade de proceder a unha distribución equilibrada das actuacións entre as agrupacións artísticas, distribuiranse os 30 puntos de forma inversamente proporcional ao número de actuacións adxudicadas a cada agrupación. - Distribución xeográfica: ata 10 puntos Terase en conta a distancia entre os concellos do solicitante e do grupo, a efectos de favorecer unha distribución equilibrada en todo o territorio da provincia. A distribución dos 10 puntos realizarase de forma inversamente proporcional á distancia entre concellos, procurando evitar a concesión de actuacións en concellos limítrofres ao do concello do grupo. Excluiranse aqueles concellos ou entidades que non cumpriran as obrigas derivadas da súa inclusión na Rede Cultural 2014. A falta de resolución expresa das solicitudes, por parte da Deputación, producirá efectos desestimatorios transcorridos nove meses contados dende a entrada en vigor do presuposto da Deputación para 2014.6.3.- Terceira fase: sinatura dos convenios: Unha vez realizada pola Deputación a adxudicación das actuacións, procederase á sinatura dos correspondentes convenios. No caso das actuacións adxudicadas aos concellos, os convenios asinaranse entre a Deputación e os concellos e neles incluíranse a totalidade das actuacións adxudicadas. No caso das actuacións adxudicadas ás entidades, os convenios asinaranse entre a Deputación, os grupos participantes e as entidades solicitantes das actuacións, someténdose tódalas partes ao contido das cláusulas que, como mínimo, deberán especificar: a.- Que o grupo e a entidade solicitante comprométense a realizar a actuación incluída no convenio. b.- O importe a aboar ao grupo polo solicitante da actuación e pola Deputación e o prazo máximo no que se deberá realizar o pago. c.- O lugar da actuación. d.- As causas de resolución do convenio. e.- As penalidades administrativas por incumprimento do convenio. De conformidade co disposto no art.95 RD Lexislativo 3/2011, de 14 de novembro, polo que se aproba o texto refundido da lei de contratos do sector público, atendendo á natureza da actividade e á forma de pagamento, as entidades participantes quedan dispensadas da constitución de garantía definitiva. Serán causas de resolución do convenio o incumprimento de calquera das bases da convocatoria e a non realización das actuacións sen causa xustificada.7.- XUSTIFICACIÓN E PAGAMENTO. A tramitación da xustificación das actuacións tamén será por medios telemáticos.7.1.- Concellos. a.- Os concellos aboarán a totalidade do importe da actuación a cada un dos grupos que lle foran concedidos. b.- A Deputación aboará aos concellos o importe da porcentaxe (base 3.3) de cada unha das actuacións, que poderán ser xustificadas de xeito individualizado. c.- Para o cobro de cada unha das actuacións os concellos deberán achegar a seguinte documentación: • Copia do contrato subscrito entre o concello e o grupo ou, se e o caso, copia compulsada da correspondente resolución da Alcaldía, en virtude do disposto no artigo 111 e 138.3 da RD Lexislativo 3/2011, de 14 de novembro, polo que se aproba o texto refundido da lei de contratos do sector público. • Acreditación da realización da actuación concedida: certificación ou informe. • Acreditación de estar ao corrente nas obrigas tributarias, coa Deputación e coa Seguridade Social. As certificacións acreditativas desta situación poderán ser solicitadas directamente pola Deputación en virtude da autorización dada polo concello. d.- Logo de que a Deputación aboe a actuación, o concello remitirá á Deputación, no prazo de dous meses, certificado de ter realizado o pagamento ao grupo; no caso de non facelo, iniciarase o correspondente expediente de reintegro pola cantidade aboada indebidamente.7.2.- Entidades. a.- A Deputación aboará directamente aos grupos o importe da porcentaxe correspondente. b.- Para o cobro de cada unha das actuacións os grupos deberán presentar a seguinte documentación: • Factura por importe da porcentaxe correspondente á Deputación. • Acreditación da realización das actuacións concedidas: certificación, declaración ou informe que deberá ser expedida pola entidade solicitante, ou certificación do concello donde se realizou. • Acreditación de estar ao corrente nas obrigas tributarias, coa Deputación e coa Seguridade Social. As certificacións acreditativas desta situación poderan ser solicitadas directamente pola Deputación en virtude da autorización dada polo grupo ou intérprete.7.3.- Anulación actuacións. No caso de anulación de actuacións por parte da entidade ou concello solicitante por causas de forza maior, definidas no artigo 231 do Real decreto lexislativo 3/2011, 14 de novembro, Texto refundido da lei de contratos do sector público, o intérprete terá dereito a percibir unha indemnización co límite máximo do 50% do importe da actuación, que será aboada pola Deputación e polo concello ou entidade solicitante da actuación, de acordo coas porcentaxes de pagamento fixadas na base 3.3. No suposto de cancelación unilateral inxustificada a indemnización ascenderá á totalidade da porcentaxe que lle correspondería aboar a entidade ou concello solicitante. No caso de anulación dunha actuación por parte do intérprete ou compañía, o concello terá dereito a ser indemnizado polos danos ocasionados (gastos de contratación de persoal, publicidade, etc.), cun límite máximo equivalente ao importe indicado para as especificacións técnicas do espectáculo, e ademáis de non poder participar na próxima convocatoria, agás nos supostos de forza maior indicados do citado artigo 231. Para cuantificar a indemnización presentaranse xustificantes cos gastos ocasionados pola anulación.7.4.- O prazo de presentación dos documentos xustificativos da realización das actuacións rematará, para os concellos e entidades o 15 de febreiro de 2016.8.- INCUMPRIMENTOS E SANCIÓNS.- Se considerarán incumprimento das bases da convocatoria as accións e omisións que se indican de seguido, que darán lugar á imposición das sancións que se indican: 8.1.- Incumprimentos leves. a.- A presentación da documentación xustificativa despois do prazo establecido na base sétima e dará lugar á imposición das seguintes sancións: • Se a documentación se presenta entre o 16 de febreiro e o 15e marzo de 2016: multa por importe equivalente ao 5% do importe da aportación da Deputación nas actuacións xustificadas fóra de prazo. • Se a documentación se presenta entre o 16 de marzo e o 15 de abril de 2016: multa por importe equivalente ao 10 % do importe da aportación da Deputación nas actuacións xustificadas fóra de prazo. • Se a documentación se presenta entre o 16 de abril e o 15 de maio de 2016: multa por importe equivalente ao 15% do importe da aportación da Deputación nas actuacións xustificadas fóra de prazo. • Se a documentación se presenta entre o 16 de maio e o 30 de setembro de 2016: multa por importe equivalente ao 30% do importe da aportación da Deputación nas actuacións xustificadas fóra de prazo. Despois desta data non se fará ningún pago. b.- A asistencia por parte dos grupos e intérpretes, á actuación con menos membros dos certificados na solicitude, sen causa xustificada, e dará lugar á imposición dunha multa por importe equivalente ao 5 % da cantidade a aboar pola Deputación.8.2.- Incumprimentos graves. a.- A falta da sinatura do convenio por parte dos concellos e entidades solicitantes das actuacións, que dará lugar á súa exclusión da participación neste programa na próxima convocatoria. Ademáis deberán aboar o importe total da actuación, excluíndo á Deputación de calquera responsabilidade. b.- A falta de presentación da documentación acreditativa da realización da actuación por parte das entidades solicitantes das actuacións, que dará lugar á súa exclusión da participación neste programa na próxima convocatoria. c.- A falta de pago da porcentaxe do caché que lles corresponde, por parte dos concellos e entidades solicitantes das actuacións, que dará lugar á súa exclusión da participación neste programa na próxima convocatoria. d.- Calquera modificación do caché indicado na solicitude de participación, sen xustificar, dará lugar a exclusión da participación na próxima convocatoria. Disposición adicional primeira 1.- A aprobación da presente convocatoria queda sometida á condición suspensiva da entrada en vigor do orzamento da Deputación do exercicio 2015 no que se conteñan os créditos adecuados e suficientes para atender ás solicitudes que ao amparo daquela se presenten.2.- Consonte co anterior, non se poderá realizar acto algún que supoña directa ou indirectamente compromiso provincial de trascendencia presupostaria en tanto non se cumpla a condición suspensiva citada no apartado anterior.3.- En ningún caso a presente convocatoria xerará dereito algún a favor dos solicitantes mentres tanto non se dean as condicións presupostarias, procedimentais e xurídicas de aplicación. A Coruña, 2 de decembro de 2014 O PRESIDENTE O SECRETARIO Diego Calvo Pouso José Luis Almau Supervía